Enta 1711 Manfredini se tresladó a la corte bábara de Maximiliano Manuel, an podió contactar con compositors como Agostino Steffani (1654-1728), compositor de Cantats y mosica vocal, u con Evaristo Felice dall'Abaco, compositor de mosica instrumental i disciplo de Corelli. Manfredini permanexió en Munic dica 1727, y fuo entre iste tiempo quan se publicó en Bolonia a suya obra más importán; os Concierti a due violini e basso continuo obbligato, e due altri violini, viola e basso di rinforzo ad arbitrio, con una Pastorale per il Santissimo Natale (1718). Se trata d'una recopilazión de dotze Concerti grossi en estilo netament bolonyés, dentro d'a linia de Torelli, pero en os quals ya se dixa sentir a influencia d'o estilo más moderno (a Escuela Veneziana).